text: पठानकाेट हमले के मास्टरमाइंड आैर पाकिस्तान स्थित संगठन जैश-ए- माेहम्मद के प्रमुख मसूद अजहर काे वैश्विक आंतकी घाेषित करने के लिए पाकिस्तान पर दबाव बढ़ाते हुए ब्रिटेन और फ्रांस के साथ अमेरिका ने संयुक्त राष्ट्र का रुख किया, मगर चीन ने फिर इसका विरोध कर दिया है। मसूद को यूएन द्वारा प्रतिबंधित किये जाने के भारत के प्रयास को चीन द्वारा ‘ब्लॉक’ किये जाने के महज कुछ सप्ताह बाद अमेरिका द्वारा लाये गये प्रस्ताव को भी चीन ने ‘स्थगित’ कर दिया। इसके बाद भारत ने इस मुद्दे को चीन के समक्ष उठाया।